Document ID: 32000D0784

Komisijas Lēmums
(2000. gada 4. decembris),
ar ko atzīst par pilnīgu dokumentāciju, kas iesniegta sīkākai pārbaudei saistībā ar UBH 820; UR 50601 (beflubutamīda) iespējamu iekļaušanu I pielikumā Padomes Direktīvai 91/414/EEK par augu aizsardzības līdzekļu laišanu tirgū
(izziņots ar dokumenta numuru C(2000) 3648)
(Dokuments attiecas uz EEZ)
(2000/784/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 2000/68/EK [2], un jo īpaši tās 6. panta 3. punktu,
tā kā:
(1) Direktīva 91/414/EEK (turpmāk "Direktīva") paredz izveidot Kopienas sarakstu ar augu aizsardzības līdzekļu sastāvā atļautajām aktīvajām vielām.
(2) Dokumentāciju par aktīvās vielas UBH 820; UR 50601 (beflubutamīda) iekļaušanu Direktīvas I pielikumā UBE Europe GmbH iesniedza Vācijas iestādēm 2000. gada 27. jūnijā.
(3) Vācijas iestādes ir darījušas Komisijai zināmus pirmo pārbaužu rezultātus, iesniegtā dokumentācija apmierina Direktīvas II pielikumā noteiktās prasības par datiem un informāciju; iestādes turpmāk paļaujas uz datiem un informāciju atbilstoši Direktīvas III pielikuma prasībām attiecībā uz vienu augu aizsardzības līdzekli, kas satur minētās aktīvās vielas; vēlāk saskaņā ar 6. panta 2. punkta noteikumiem dokumentācija ir iesniegta Komisijai un citām dalībvalstīm.
(4) Dokumentācija 2000. gada 18. oktobrī ir nodota Pastāvīgajai augu veselības komitejai.
(5) Direktīvas 6. panta 3. punktā ir prasība Kopienas līmenī apstiprināt, ka katrai dokumentācijai ir jāatbilst II pielikumā noteiktajām datu un informācijas prasībām un - attiecībā uz vismaz vienu augu aizsardzības līdzekli, kas satur attiecīgo aktīvo vielu - Direktīvas III pielikuma prasībām.
(6) Šāds apstiprinājums ir nepieciešams, lai veiktu sīku dokumentācijas pārbaudi, kā arī lai dotu iespēju dalībvalstīm piešķirt pagaidu atļauju augu aizsardzības līdzekļiem, kas satur attiecīgo aktīvo vielu, attiecīgi ievērojot Direktīvas 8. panta 1. punkta nosacījumus.
(7) Šis lēmums neierobežo Komisijas tiesības pieprasīt iesniegt citus datus vai informāciju ziņotājai dalībvalstij, lai noskaidrotu dažus jautājumus dokumentā; papilddatu iesniegšana, lai precizētu dokumenta saturu, neietekmē 9. apsvērumā norādīto termiņu ziņojuma iesniegšanai.
(8) Dalībvalstīm un Komisijai ir skaidrs, ka Vācija veiks sīku dokumentācijas pārbaudi attiecībā uz UBH 820; UR 50601 (beflubutamīdu).
(9) Vācija ziņos Komisijai tiklīdz iespējams, bet vēlākais - gada laikā no lēmuma publicēšanas datuma, par pārbaužu secinājumiem, pievienojot ieteikumus par vielu iekļaušanu vai neiekļaušanu un dažādiem nosacījumiem, kas ar to saistīti.
(10) Šajā direktīvā paredzētie pasākumi ir saskaņā ar Pastāvīgās augu veselības komitejas atzinumu,
IR PIEŅĒMUSI ŠĀDU LĒMUMU.
1. pants
Dokumentācija, ko Komisijai un dalībvalstīm iesniedza UBE Europe GmbH saistībā ar UBH 820; UR 50601 (beflubutamīda) kā aktīvas vielas iekļaušanu Direktīvas 91/414/EEK I pielikumā un par ko 2000. gada 18. oktobrī ziņots Pastāvīgajai augu veselības komitejai, atbilst Direktīvas II pielikumā noteiktajām prasībām attiecībā uz datiem un informāciju. Dokumentācija atbilst prasībām attiecībā uz datiem un informāciju, kas noteiktas Direktīvas III pielikumā saistībā ar augu aizsardzības līdzekli, kas satur UBH 820; UR 50601 (beflubutamīdu), ņemot vērā ieteiktos izmantošanas veidus.
2. pants
Šis lēmums ir adresēts dalībvalstīm.
Briselē, 2000. gada 4. decembrī

Labels: 0
3
15
6